gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8547, del 14-05-2019 (2019/3805)

Resolució de 29 de març de 2019, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a implant de teixit ossi liofilitzat o desmineralitzat d'origen humà del centre Clínica Guerrero Hernández.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/3805


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 29 de març de 2019, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient de l'autorització sanitària per a implant de teixit ossi liofilitzat o desmineralitzat d'origen humà del centre Clínica Guerrero Hernández. [2019/3805]  
En aquesta Direcció General d'Investigació, Innovació, Tecnologia i Qualitat, s'instrueix l'expedient de l'autorització sanitària per a implant de teixit ossi liofilitzat o desmineralitzat d'origen humà del Clínica Guerrero Hernández.  
Segons el que preveu l'Ordre de 26 de febrer de 2008, del conseller de Sanitat, sobre l'autorització sanitària de centres sanitaris de la Comunitat Valenciana per a fer activitats d'extracció i trasplantament d'òrgans, teixits i cèl·lules, i en relació amb el que disposa el Decret 93/2018, de 13 de juliol, del Consell, que aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre l'expedient esmentat a informació pública, per un termini de 20 dies, a fi que les persones interessades puguen examinar-lo i formular-hi les observacions que estimen oportunes dins d'aquest termini, que comença a comptar des de l'endemà de la publicació d'aquesta resolució.  
  
L'expedient es troba en el Servei d'Acreditació, Autorització i Registre de Centres, Serveis i Establiments Sanitaris d'aquesta direcció general, situat a València, al número 31 del carrer del Misser Mascó, on les persones interessades podran examinar-lo. Les al·legacions s'han de presentar per escrit en les dependències de la Conselleria de Sanitat Universal i Salut Pública o en qualsevol òrgan administratiu dels que estableix la Llei 39/2015, d'1 d'octubre, del procediment administratiu comú de les administracions públiques.  
  
València, 29 de març de 2019.- La directora general d'Investigació, Innovació, Tecnologia i Qualitat: Ana María Ávila Peñalver.
Diari Oficial de la Generalitat Valenciana


Sumari del DOGV 8701, del 19-12-2019 (2019/11755)

Informació pública l'expedient d'autorització per a l'ocupació de vies pecuàries dels termes municipals de San Rafael del Río, Canet lo Roig, La Jana, Sant Mateu, Salzadella y Les Coves de Vinromà.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/11841


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública l'expedient d'autorització per a l'ocupació de vies pecuàries dels termes municipals de San Rafael del Río, Canet lo Roig, La Jana, Sant Mateu, Salzadella y Les Coves de Vinromà. [2019/11859]  
S'està tramitant en la Direcció Territorial de Castelló, promogut per la mercantil ENAGAS Transport, S.A. l'expedient d'autorització per a la concessió demanial de domini públic per a ús privatiu en vies pecuàries dels termes municipals de San Rafael del Río, Canet lo Roig, La Jana, Sant Mateu, Salzadella y Les Coves de Vinromà. (Expedient STMA/SF/VP/2019/124).  
L'objecte de l'autorització de la concessió demanial és la pròrroga de l'ocupació autoritzada per a un període de 10 anys en les vies pecuàries afectades per la instal·lació del gasoducte ?Duplicació Tivissa-Paterna?.   
En compliment del que es disposa en l'article 34 de la Llei 3/2014, d'11 de juliol, de Vies Pecuàries de la Comunitat Valenciana i article 64.c de la Llei 14/2003, de 10 d'abril, de Patrimoni de la Generalitat, respecte a la utilització i aprofitament dels béns de domini públic. De conformitat en l'article 83 de la Llei 39/2015, d'1 d'octubre, del procediment administratiu comú de les Administracions Públiques, aquest expedient se sotmet a informació pública.  
El que es fa públic per a general coneixement, fixant el termini d'UN MES, a partir de la publicació del present anunci en el tauler d'edictes d'aquests ajuntaments, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de Medi Ambient, de la Direcció Territorial d'aquesta Conselleria a Castelló, situat en la planta 2a de l'edifici PROP de l'Av. Germans Bou, núm. 47 de Castelló de la Plana.  
  
Castelló de la Plana, 19 de novembre de 2019.- El director territorial: Antoni Lluís García Sanz.
Diari Oficial de la Generalitat Valenciana


Sumari del DOGV 8579, del 27-06-2019 (2019/6030)

Informació pública del Projecte d'ordre de la Conselleria d'Hisenda i Model Econòmic, per la qual s'estableixen les bases reguladores de la concessió de beques per a la realització de pràctiques professionals en l'Institut Valencià de Finances.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6030


Data del document
:   05-06-2019

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del Projecte d'ordre de la Conselleria d'Hisenda i Model Econòmic, per la qual s'estableixen les bases reguladores de la concessió de beques per a la realització de pràctiques professionals en l'Institut Valencià de Finances. [2019/6030]  
Mitjançant Resolució de 4 d'abril de 2019, del conseller d'Hisenda i Model Econòmic, s'inicia l'expedient administratiu del projecte normatiu: Ordre de la Conselleria d'Hisenda i Model Econòmic, per la qual s'estableixen les bases reguladores de la concessió de beques per a la realització de pràctiques professionals en l'Institut Valencià de Finances.  
A fi de donar publicitat a la tramitació del mencionat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, article 43.1.c de la Llei 5/1983, de 30 de desembre, del Consell i article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica: http://www.hisenda.gva.es/normativa-en-tramitacion. Les al·legacions, suggeriments o observacions efectuades podran ser remeses per escrit per a la seua consideració a l'Institut Valencià de Finances, plaça Nàpols i Sicília, 6, 46056 de València, o a través de la seua bústia de correu electrònic cfegjyzh.rgegqjke@ptm.kn  
  
València, 5 de juny de 2019.- El director general de l'IVF: Manuel Illueca Muñoz.
Diari Oficial de la Generalitat Valenciana


Sumari del DOGV 8638, del 19-09-2019 (2019/8773)

Oferta d'ocupació pública any 2019.
-----------------------------------

### Dades del document

Número de DOGV
:   8638

Data del DOGV
:   19-09-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/8773


Data del document
:   17-09-2019

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * concurs administratiu

Oferta d'ocupació pública any 2019. [2019/8773]  
La regidora delegada de Personal, per decrets números 2019-1695 i 2019-1724, de data 5 i 6 de setembre de 2019, respectivament, ha resolt aprovar l'oferta d'ocupació pública corresponent a l'any 2019, d'acord amb el detall següent:  
  
Cosa que es fa pública perquè se'n prenga coneixement.  
  
Xàbia, 17 de setembre de 2019.- La regidora delegada de Personal: Josefa Gisbert Vilaplana.
Diari Oficial de la Generalitat Valenciana


Sumari del DOGV 8564, del 06-06-2019 (2019/5627)

Modificació de les bases de la convocatòria per a la provisió en propietat de dues places d'oficial de la policia local.
------------------------------------------------------------------------------------------------------------------------

### Dades del document

Número de DOGV
:   8564

Data del DOGV
:   06-06-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/5627


Data del document
:   29-05-2019

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * concurs administratiu

Modificació de les bases de la convocatòria per a la provisió en propietat de dues places d'oficial de la policia local. [2019/5627]  
En el Butlletí Oficial de la Província de Castelló núm. 68, de data 28 de maig de 2019, s'ha publicat la modificació de les bases de la convocatòria per a la provisió en propietat, per promoció interna, de dues places d'oficial de la policia local d'Onda, pertanyents a l'escala d'administració especial, subescala serveis especials, classe policia local i els seus auxiliars.  
El termini de presentació de sol·licituds serà de 20 dies hàbils a comptar des de l'endemà de la publicació d'aquesta convocatòria en el Diari Oficial de la Generalitat Valenciana.  
Cosa que es fa pública perquè se'n prenga coneixement i als efectes oportuns.  
  
Onda, 29 de maig de 2019.- L'alcalde: Joaquín A. Huguet Lecha.
Diari Oficial de la Generalitat Valenciana


Sumari del DOGV 8639, del 20-09-2019 (2019/8809)

Ampliació del termini de la convocatòria pública del programa Xpande Digital, cofinançat pel Fons Europeu de Desenvolupament Regional (FEDER) de la Unió Europea.
-----------------------------------------------------------------------------------------------------------------------------------------------------------------

### Dades del document

Número de DOGV
:   8639

Data del DOGV
:   20-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8809


Data del document
:   18-09-2019

Organisme emissor
:   Cambra Oficial de Comerç, Indústria, Serveis i Navegació de València

Tipus de document
:   Anunci

Anàlisi jurídica

 Descriptors 

:   * ajuda pública

Ampliació del termini de la convocatòria pública del programa Xpande Digital, cofinançat pel Fons Europeu de Desenvolupament Regional (FEDER) de la Unió Europea. [2019/8809]  
La Cambra Oficial de Comerç, Indústria, Serveis i Navegació de València anuncia l'ampliació del termini de la convocatòria pública del programa Xpande Digital, cofinançat pel Fons Europeu de Desenvolupament Regional (FEDER) de la Unió Europea, publicada en el Diari Oficial de la Generalitat Valenciana (DOGV) amb data 14 d'abril de 2019, fins al 31 d'octubre de 2019 o fins a exhaurir el pressupost.  
  
El termini per a la presentació de sol·licituds finalitzarà el dia 31 d'octubre de 2019 o fins a exhaurir el pressupost. Els impresos corresponents per a aquesta sol·licitud de participació, així com la resta d'informació sobre el programa, podran descarregar-se a través de la web www.camaravalencia.com/xpandedigital  
  
València, 18 de setembre de 2019.- El president: José Vicente Morata.
Diari Oficial de la Generalitat Valenciana


Sumari del DOGV 8457, del 04-01-2019 (2018/12428)

CORRECCIÓ d'errades de la Resolució de 18 de desembre de 2018, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. Segona ronda de presentació de projectes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8457

Data del DOGV
:   04-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12182


Data del document
:   28-12-2018

Organisme emissor
:   Agència Valenciana de Foment i Garantia Agrària

Tipus de document
:   Correcció d'errades

Correcció d'errades

 Descriptors 

:   * Agència Valenciana de Foment i Garantia Agrària
    * ajuda pública

CORRECCIÓ d'errades de la Resolució de 18 de desembre de 2018, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. Segona ronda de presentació de projectes.  
 [2018/12201]  
En el Diari Oficial de la Generalitat Valenciana número 8451, de 26 de desembre de 2018, ha sigut publicada la disposició de referència. Han estat detectats les següents errades en aquesta publicació, que es rectifiquen com segueix.  
En l'apartat tercer. Finançament de les ajudes,  
On diu:  
2. La dotació pressupostària es farà a càrrec de la secció 12, entitat 91, Agència Valenciana de Foment i Garantia Agrària, capítol VII, línia SO833000, fins a un import màxim d'43.384.557 d'euros, amb la distribució d'anualitats següent:  
  
2018 2019 2020  
2.000.000 euros 8.000.000 euros 1.000.000 euros  
  
  
  
Ha de dir:  
2. La dotació pressupostària es farà a càrrec de la secció 12, entitat 91, Agència Valenciana de Foment i Garantia Agrària, capítol VII, línia SO833000, fins a un import màxim d'09.037.806 d'euros, amb la distribució d'anualitats següent:  
  
2019 2020 2021  
2.000.000 euros 8.000.000 euros 1.000.000 euros  
  
  
  
València, 28 de desembre de 2018.- El director de l'Agència Valenciana de Foment i Garantia Agrària: Francisco Rodríguez Mulero.
Diari Oficial de la Generalitat Valenciana


Sumari del DOGV 8507, del 15-03-2019 (2019/1915)

Notificació de la sentència dictada en el procediment ordinari número 146/2017.
-------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1915


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 146/2017. [2019/1915]  
Alejandro Martínez García, lletrat de l'Administració de justícia del Jutjat de Primera Instància número 2 de Dénia, faig constar que en el procediment ordinari número 146/2017, seguit a instàncies de Marina Dénia, SA contra Vesuvius B. V, s'ha dictat Sentencia número 12/2019 en data 28 de gener de 2019.  
Que conforme a la Instrucció 6/12 de Secretaria General de l'Administració de Justícia queden les actuacions en l'oficina judicial a la disposició de les persones interessades.  
Que el termini per a recórrer la resolució dictada en actuacions és de 20 dies a comptar des de l'endemà de la seua notificació.  
Que les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I atés que el demandat, Vesuvius B. V., es troba en parador ignorat, s'expedeix el present edicte a fi que li servisca de notificació de forma deguda.  
  
Dénia, 22 de febrer de 2019.- El lletrat de l'Administració de justícia: Alejandro Martínez García.
Diari Oficial de la Generalitat Valenciana


Sumari del DOGV 8478, del 04-02-2019 (2019/624)

Notificació de la sentència dictada en el judici verbal número 261/2017.
------------------------------------------------------------------------

### Dades del document

Número de DOGV
:   8478

Data del DOGV
:   04-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/624


Organisme emissor
:   Jutjat de Primera Instància Número 4 de Catarroja

Tipus de document
:   Edicte

Notificació de la sentència dictada en el judici verbal número 261/2017. [2019/624]  
Procediment: judici verbal (250.2) [VRB] - 000261/2017-P.  
Demandant: Petroli, SLU.  
Procuradora: Luisa María Tarin Mompó.  
Demandat: Sergio Gimeno Ferriols 97963324R.  
Domicili: carrer Lluis Vives,13, esc. 1 2n, pta 19a, Montserrat 46396.  
  
Silvia Vizcarro Catalá, lletrada de l'Administració de justícia del Jutjat de Primera Instància número 4 de Catarroja (València), faig saber que davant aquest jutjat i Secretaria al meu càrrec se segueixen actuacions de judici verbal (250.2) [VRB] - 000261/2017 a instàncies de Petroli, SLU, contra Sergio Gimeno Ferriols, i s'ha dictat sentència de data 9 de juliol de 2018, la part dispositiva literal de la qual és la següent:  
  
  
«Dispositiva  
Estime íntegrament la demanda interposada per l'entitat Petroli, SLU, i condemne Sergio Gimeno Ferriols a abonar a l'actora la quantitat 3.806,97 - més els interessos legals corresponents i al pagament de les costes del judici.  
Notifiqueu aquesta resolució a les parts i feu-los saber que no és ferma i en contra es pot interposar recurs d'apel·lació davant l'Audiència Provincial de València, per escrit, davant d'aquest jutjat en el termini de 20 dies hàbils a comptar des del següent a la seua notificació. És un requisit necessari per a recórrer, en virtut de Llei orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació en el compte de depòsits i consignacions d'aquest jutjat, obert en el Banc Espanyol de Crèdit, de la quantitat de 50 euros, i haurà d'indicar en el resguard d'ingrés que es tracta d'un recurs, seguit del codi 02 i indicar el tipus de recurs, civil-apel·lació, amb l'acreditació per mitjà d'aportació de justificant bancari.  
Així, aquesta és la meua sentència, que pronuncie, mane i signe.»  
Perquè conste i servisca de notificació al demandat Sergio Gimeno Ferriols en la forma establida en l'article 497.2 de la Llei d'enjudiciament civil, en relació amb el 164 del mateix text legal, s'expedeix aquest edicte, que serà fixat en el tauler d'anuncis d'aquest jutjat i publicat en el Diari Oficial de la Generalitat Valenciana.  
  
  
Catarroja, 11 de gener de 2019.- La lletrada de l'Administració de justícia: Silvia Vizcarro Catalá.
Diari Oficial de la Generalitat Valenciana


Sumari del DOGV 8704, del 24-12-2019 (2019/12945)

DECRET 267/2019, de 20 de desembre, del Consell, de provisió de registres de la Propietat vacants a la Comunitat Valenciana.
----------------------------------------------------------------------------------------------------------------------------

### Dades del document

Número de DOGV
:   8704

Data del DOGV
:   24-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/12835


Data del document
:   20-12-2019

Organisme emissor
:   Conselleria de Justícia, Interior i Administració Pública

Tipus de document
:   Decret

Descriptors 

:   * Conselleria de Justícia, Interior i Administració Pública

DECRET 267/2019, de 20 de desembre, del Consell, de provisió de registres de la Propietat vacants a la Comunitat Valenciana. [2019/12418]  
Per mitjà de la Resolució de 21 d'octubre de 2019, de la Direcció General dels Registres i del Notariat, es va convocar un concurs de provisió de registres de la Propietat vacants a la Comunitat Valenciana que es va resoldre mitjançant la Resolució de data 28 de novembre de 2019, d'aquest mateix òrgan.  
D'acord amb el que s'estableix en la Llei hipotecària i en el Reglament Hipotecari, i tenint en compte el que es disposa en l'article 58 de l'Estatut d'Autonomia de la Comunitat Valenciana, a proposta de la consellera de Justícia, Interior i Administració Pública, i prèvia deliberació del Consell, en la reunió de 20 de desembre de 2019,  
  
  
DECRETE  
  
Article únic  
Nomenar, per a proveir els registres de la Propietat vacants en el territori de la Comunitat Valenciana, els registradors i les registradores que a continuació s'indiquen:  
1. Xàbia núm. 2, Gonzalo Aguilera Anegón.  
2. Elx núm. 2, Ventura Márquez de Prado y de Noriega.  
3. Gandia núm. 1, Rafael Francisco Carbonell Serrano.  
4. Chiva núm. 2, Fernando Ortega Gironés.  
5. Alcoi, Guillermo Colomer Lloret.  
6. Alberic, Ana Isabel Llosa Asensi.  
7. Elx núm. 5, Carlos Jover López.  
8. Sant Mateu, Fernando Miguel Vicente Faubel.  
  
València, 20 de desembre de 2019  
  
El president de la Generalitat,  
XIMO PUIG I FERRER  
  
La consellera de Justícia, Interior i Administració Pública,  
GABRIELA BRAVO SANESTANISLAO